हालांकि बिहार में पिछले 24 घंटों के दौरान सीतामढ़ी का तापमान 30.7 डिग्री दर्ज किया गया वहीं औसतन अधिकतम तापमान 26 से 28 डिग्री दर्ज किया गया। वहीं, बिहार में सबसे कम तापमान बांका में दर्ज किया गया जो 10.5 डिग्री सेंल्सियस दर्ज किया गया। वहीं औसत न्यूनतम तापमान 14 से 16 डिग्री सेल्सियस दर्ज किया गया। पूरे प्रदेश में पछुआ और उत्तर पछुआ हवा का प्रभाव बना हुआ है। ये प्रवाह सतह से डेढ़ किलोमीटर ऊपर तक बना हुआ है। जिसकी वजह से प्रदेश का तापमान शुष्क बना रहेगा। पछुआ और उत्तर पछुआ हवा की गति 6 से 8 किलोमीटर प्रतिघंटे की है। जिसका लगभग पांच दिनों तक देखने को मिलेगा। मौसम विभाग की ओर से प्राप्त जानकारी के अनुसार यह पूरे प्रदेश के मौसम को शुष्क बनाए रखेगा।
दिन के समय हल्के दर्जे के कुहासे का अनुमान
मौसम विभाग की ओर से मिली जानकारी के अनुसार पछुआ और उत्तर पछुआ हवा की वजह से प्रदेश के ठंड अगले 5 दिनों तक इसी तरह बना रहेगा। तापमान में बहुत ज्यादा बदलाव देखने को नहीं मिलेगा। साथ पश्चिम चंपारण, पूर्वी चंपारण, सीतामढ़ी शिवहर, मधुबनी, सुपौल, अररिया, किशनगंज, पूर्णिया और दक्षिण-पश्चिम भागों के एक दो स्थानों पर दिन के समय हल्के दर्जे के कुहासे का अनुमान लगाया जा रहा है।